stanford-oval/wikipedia huggingface dataset:
วิภาดา จตุยศพร

วิภาดา จตุยศพร (ชื่อเล่น: เปียก; เกิดเมื่อวันที่ 8 ตุลาคม พ.ศ. 2500) เป็น นักพากย์ การ์ตูนที่มีชื่อเสียงใน ประเทศไทย ทำงานเป็นนักพากย์การ์ตูนมากว่า 10 ปี เป็นนางเอกประจำทีมพากย์ Video Square (สมัยก่อน) ในปัจจุบันพากย์เสียงให้แก่บริษัทการ์ตูนใน ประเทศไทย หลายบริษัท เช่น ช่อง 9 อ.ส.ม.ท. (โมเดิร์นไนน์ทีวี ในปัจจุบัน), ไทก้า, เดกซ์ เป็นต้น บทที่ทำให้วิภาดาเป็นที่รู้จักมากที่สุดคือ พากย์เสียง สึคิโนะ อุซางิ ในเรื่อง เซเลอร์มูน คริสตัล
ประวัติ

วิภาดา จบการศึกษาชั้นมัธยมศึกษาจากโรงเรียนสตรีวิทยา ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย สาขาวิชาศิลปะการละคร เป็นอักษรศาสตรบัณฑิต รุ่นที่ 43 (อบ.43) ช่วงอายุ 21-22 ได้ทำงานเป็นดีเจอยู่ที่แปซิฟิกคอร์เปอเรชั่น ทำหน้าที่ดีเจจัดรายการวิทยุ หลังจากนั้นก็ถูกเรียกตัวมาทำงานที่ช่อง 9 องค์การสื่อสารมวลชนแห่งประเทศไทย ในฐานะเจ้าหน้าที่ส่งเสริมรายการ โดยมีหน้าที่โปรโมทตัวอย่างภาพยนตร์การ์ตูน ตัวอย่างรายการ และเป็นก๊อปปี้ไรท์เตอร์ (คนเขียนบท) ต่อมาได้รับการโปรโมทเป็นหัวหน้าแผนกจัดหาและส่งเสริมรายการ จึงมีส่วนร่วมในการจัดหาภาพยนตร์การ์ตูนจากต่างประเทศมาฉายที่ช่อง 9 ต่อมามีการปรับโครงสร้างงานใน อสมท. โดยทำหน้าที่หัวหน้าส่วนวางแผนและจัดหารายการ  จนได้รับการโปรโมทอีกครั้งเป็น ผู้อำนวยการฝ่ายรายการ สังกัดสำนักโทรทัศน์ (โมเดิร์นไนน์ทีวี)  ส่วนตำแหน่งสุดท้าย คือ ผู้ช่วยกรรมการผู้อำนวยการใหญ่ บมจ.อสมท. ทำหน้าที่กำกับดูแลสำนักโทรทัศน์ ซึ่งเป็นช่วงเปลี่ยนแปลงวงการโทรทัศน์จากยุคทีวีอนาลอกสู่ยุคทีวีดิจิตอล จึงกำกับดูแลช่อง MCOT  HD และช่อง MCOT FAMILY ควบคู่กับทำงานพากย์การ์ตูนจวบจนถึงปัจจุบัน
ผลงาน > ภาพยนตร์การ์ตูนไทย

โอ๊ย! สงสัยจัง รับบทเป็น จิ๊บจิ๊บ
ผลงาน > รายการโทรทัศน์

เกมซ่าท้ากึ๋น (โมเดิร์นไนน์) พากย์เป็น คณะกรรมการ, ผู้ที่มาแสดงโชว์
อัจฉริยะ ตัวกะเปี๊ยก (ช่อง 3) พากย์เป็น ผู้บรรยาย, เด็ก ๆ, ผู้ใหญ่
รายการเกาหลี ทางช่อง K Channel! (ช่องที่มีฉายทางเคเบิล)
รายการฉลาดล้ำโลก (โมเดิร์นไนน์)
ภาษาไทยในจอ พากย์เป็น น้องจุก
ดูเพิ่ม

ธนาภรณ์ จตุยศพร
แหล่งข้อมูลอื่น

www.kartoon-discovery.
ข้อมูล รายชื่อ นักพากย์ไทย
เชวนากับนักพากย์ 6 ท่าน โดย นิตยสาร ANIMAG
รัฐมนตรีว่าการกระทรวงพลังงานของไทย

| รัฐมนตรีว่าการ กระทรวงพลังงาน |
| --- | --- |
ตราประจำกระทรวง
ผู้ดำรงตำแหน่งคนปัจจุบัน พีระพันธุ์ สาลีรัฐวิภาค ตั้งแต่ 1 กันยายน พ.ศ. 2566
กระทรวงพลังงาน
สมาชิกของ: คณะรัฐมนตรีไทย
รายงานต่อ: นายกรัฐมนตรีไทย
ผู้เสนอชื่อ: นายกรัฐมนตรีไทย
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: พงศ์เทพ เทพกาญจนา
สถาปนา: 3 ตุลาคม พ.ศ. 2545
เว็บไซต์: กระทรวงพลังงาน
รัฐมนตรีว่าการกระทรวงพลังงาน เป็นตำแหน่งหัวหน้าส่วนราชการของ กระทรวงพลังงาน โดยตำแหน่งนี้มีขึ้นตั้งแต่ปี พ.ศ. 2545 พร้อมการการจัดตั้งกระทรวงตาม พระราชบัญญัติปรับปรุงกระทรวง ทบวง กรม พ.ศ. 2545 ใน คณะรัฐมนตรีไทย คณะที่ 54
ประวัติ

สืบเนื่องจาก พระราชบัญญัติปรับปรุงกระทรวง ทบวง กรม พ.ศ. 2545 ทำให้มีการจัดตั้ง กระทรวงพลังงาน ในปี พ.ศ. 2545 โดยมีหน้าที่หลักในการจัดหา พัฒนาและบริหารกิจการพลังงานให้เป็นไปอย่างมีประสิทธิภาพ
จึงได้มีการปรับโครงสร้างของส่วนราชการตามไปด้วย จึงต้องมีการแต่งตั้งรัฐมนตรีว่าการขึ้น เพื่อบริหารและสั่งการกระทรวง ให้การดำเนินงานของกระทรวง เป็นไปอย่างมีเสถียรภาพ โดยได้มีพระบรมราชโองการแต่งตั้ง พงศ์เทพ เทพกาญจนา ดำรงตำแหน่งรัฐมนตรีว่าการเป็นคนแรกของกระทรวง เมื่อวันที่ 3 ตุลาคม พ.ศ. 2545
รายนามผู้ดำรงตำแหน่ง

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 1 |  | พงศ์เทพ เทพกาญจนา | 54 | 3 ตุลาคม พ.ศ. 2545 | 8 กุมภาพันธ์ พ.ศ. 2546 |
| 2 |  | พรหมินทร์ เลิศสุริย์เดช | 54 | 8 กุมภาพันธ์ พ.ศ. 2546 | 6 มกราคม พ.ศ. 2548 |
| 3 |  | วิเศษ จูภิบาล | 55 | 11 มีนาคม พ.ศ. 2548 | 19 กันยายน พ.ศ. 2549 |

| คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | 19 กันยายน พ.ศ. 2549 | 1 ตุลาคม พ.ศ. 2549 |
| 4 |  | ปิยสวัสดิ์ อัมระนันทน์ | 56 | 9 ตุลาคม พ.ศ. 2549 | 6 กุมภาพันธ์ พ.ศ. 2551 |
| 5 |  | พลโทหญิง พูนภิรมย์ ลิปตพัลลภ | 57 | 6 กุมภาพันธ์ พ.ศ. 2551 | 9 กันยายน พ.ศ. 2551 |
| 6 (1,2) |  | วรรณรัตน์ ชาญนุกูล | 58 | 24 กันยายน พ.ศ. 2551 | 2 ธันวาคม พ.ศ. 2551 |
| 6 (1,2) |  | วรรณรัตน์ ชาญนุกูล | 59 | 20 ธันวาคม พ.ศ. 2551 | 9 สิงหาคม พ.ศ. 2554 |
| 7 |  | พิชัย นริพทะพันธุ์ | 60 | 9 สิงหาคม พ.ศ. 2554 | 18 มกราคม พ.ศ. 2555 |
| 8 |  | อารักษ์ ชลธาร์นนท์ | 60 | 18 มกราคม พ.ศ. 2555 | 28 ตุลาคม พ.ศ. 2555 |
| 9  |  | พงษ์ศักดิ์ รักตพงศ์ไพศาล | 60 | 28 ตุลาคม พ.ศ. 2555 | 22 พฤษภาคม พ.ศ. 2557 |
| คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | 22 พฤษภาคม พ.ศ. 2557 | 30 สิงหาคม พ.ศ. 2557 |
| 10 |  | ณรงค์ชัย อัครเศรณี | 61 | 30 สิงหาคม พ.ศ. 2557 | 19 สิงหาคม พ.ศ. 2558 |
| 11 |  | พลเอก อนันตพร กาญจนรัตน์ | 61 | 19 สิงหาคม พ.ศ. 2558 | 23 พฤศจิกายน พ.ศ. 2560 |
| 12 |  | ศิริ จิระพงษ์พันธ์ | 61 | 23 พฤศจิกายน พ.ศ. 2560 | 10 กรกฎาคม พ.ศ. 2562 |
| 13 |  | สนธิรัตน์ สนธิจิรวงศ์ | 62 | 10 กรกฎาคม พ.ศ. 2562 | 15 กรกฎาคม พ.ศ. 2563 |
| - |  | วิษณุ เครืองาม (รองนายกรัฐมนตรีรักษาราชการแทน) | 62 | 21 กรกฎาคม พ.ศ. 2563 | 4 สิงหาคม พ.ศ. 2563 |
| 14 |  | สุพัฒนพงษ์ พันธ์มีเชาว์ | 62 | 5 สิงหาคม พ.ศ. 2563 | 1 กันยายน พ.ศ. 2566 |
| 15 |  | พีระพันธุ์ สาลีรัฐวิภาค | 63 | 1 กันยายน พ.ศ. 2566 | 3 กันยายน พ.ศ. 2567 |
| 15 |  | พีระพันธุ์ สาลีรัฐวิภาค | 64 | 3 กันยายน พ.ศ. 2567 | ปัจจุบัน |
อดีตรัฐมนตรีว่าการกระทรวงพลังงานที่ยังมีชีวิตอยู่

ปัจจุบันมีอดีตรัฐมนตรีว่าการกระทรวงพลังงานที่ยังมีชีวิตอยู่ 14 คน ได้แก่
| รายนาม | วาระ | วันเกิด |
| --- | --- | --- |
| ณรงค์ชัย อัครเศรณี | พ.ศ. 2557 -​ 2558 | 3 กรกฎาคม พ.ศ. 2488 (79 ปี) |
| วิเศษ จูภิบาล | พ.ศ. 2548 - ​2549 | 12 สิงหาคม พ.ศ. 2488 (79 ปี) |
| วรรณรัตน์ ชาญนุกูล | พ.ศ. 2551 - ​2554 | 8 มีนาคม พ.ศ. 2492 (76 ปี) |
| อารักษ์ ชลธาร์นนท์ | พ.ศ. 2555 | 16 พฤษภาคม พ.ศ. 2493 (74 ปี) |
| พงษ์ศักดิ์ รักตพงศ์ไพศาล | พ.ศ. 2555 -​ 2557 | 16 กันยายน พ.ศ. 2493 (74 ปี) |
| ปิยสวัสดิ์ อัมระนันทน์ | พ.ศ. 2549 - ​2551 | 11 กรกฎาคม พ.ศ. 2496 (71 ปี) |
| ศิริ จิระพงษ์พันธ์ | พ.ศ. 2560 - ​2562 | 10 มิถุนายน พ.ศ. 2497 (70 ปี) |
| พรหมินทร์ เลิศสุริย์เดช | พ.ศ. 2546 - ​2548 | 5 พฤศจิกายน พ.ศ. 2497 (70 ปี) |
| พลโทหญิง พูนภิรมย์ ลิปตพัลลภ | พ.ศ. 2551 | 25 กรกฎาคม พ.ศ. 2498 (69 ปี) |
| พลเอก อนันตพร กาญจนรัตน์ | พ.ศ. 2558 -​ 2560 | 15 สิงหาคม พ.ศ. 2498 (69 ปี) |
| พงศ์เทพ เทพกาญจนา | พ.ศ. 2545 - ​2546 | 13 พฤศจิกายน พ.ศ. 2499 (68 ปี) |
| สนธิรัตน์ สนธิจิรวงศ์ | พ.ศ. 2562 -​ 2563 | 19 มีนาคม พ.ศ. 2503 (64 ปี) |
| สุพัฒนพงษ์ พันธ์มีเชาว์ | พ.ศ. 2563 -​ 2566 | 12 กรกฎาคม พ.ศ. 2503 (64 ปี) |
| พิชัย นริพทะพันธุ์ | พ.ศ. 2554 -​ 2555 | 29 ตุลาคม พ.ศ. 2504 (63 ปี) |
รูแบน อามูริง

| 0 | 1 | 2 | 3 |
| --- | --- | --- | --- |
 อามูริงในการคุมทีมแมนเชสเตอร์ยูไนเต็ด เมื่อปี 2024
ข้อมูลส่วนตัว
ชื่อเต็ม:  รูแบน ฟีลีปึ มาร์กึช อามูริง
วันเกิด:   (1985-01-27) 27 มกราคม ค.ศ. 1985 (40 ปี)
สถานที่เกิด:  ลิสบอน ประเทศโปรตุเกส
ส่วนสูง:  1.78 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด (หัวหน้าผู้ฝึกสอน)
สโมสรเยาวชน
1998–2000:  Clube Atlético Cultural
2000–2002:  ไบฟีกา (ทีมเยาวชน)
2002–2003:  บึลึเน็งซึช
สโมสรอาชีพ*
| ปี |  ทีม |  ลงเล่น |  (ประตู) |
| 2003–2008 |  บึลึเน็งซึช |  96 |  (4) |
| 2008–2017 |  ไบฟีกา |  95 |  (5) |
| 2012–2013 |  → บรากา (ยืมตัว) |  30 |  (4) |
| 2015–2016 |  → อัลวักเราะฮ์ (ยืมตัว) |  14 |  (2) |
| รวม |   |  237 |  (15) |
ทีมชาติ
| 2003 |  โปรตุเกสอายุไม่เกิน 18 ปี |  3 |  (0) |
| 2003–2004 |  โปรตุเกสอายุไม่เกิน 19 ปี |  13 |  (0) |
| 2004–2005 |  โปรตุเกสอายุไม่เกิน 20 ปี |  13 |  (0) |
| 2005–2008 |  โปรตุเกสอายุไม่เกิน 21 ปี |  10 |  (0) |
| 2010–2014 |  โปรตุเกส |  14 |  (0) |
จัดการทีม
2018–2019:  กาชาปีอา
2019:  บรากา เบ
2019–2020:  บรากา
2020–2024:  สปอร์ติงลิสบอน
2024–:  แมนเชสเตอร์ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
รูแบน ฟีลีปึ มาร์กึช อามูริง (โปรตุเกส: Ruben Filipe Marques Amorim; เกิด 27 มกราคม 1985) เป็นผู้จัดการทีมฟุตบอลอาชีพและอดีตผู้เล่น ปัจจุบันเป็นหัวหน้าผู้ฝึกสอนของแมนเชสเตอร์ยูไนเต็ด
ในสมัยเป็นนักฟุตบอล อามูริงเล่นในตำแหน่งกองกลางเป็นหลัก เขาใช้เวลาส่วนใหญ่ในอาชีพของเขากับบึลึเน็งซึช และไบฟีกา โดยเซ็นสัญญากับทีมหลังในปี 2008 และคว้าแชมป์เมเจอร์ 10 รายการ รวมถึงแชมป์ลีก 3 สมัย ตาซาดึปูร์ตูกัล 1 สมัย ตาซาดาลีกา 5 สมัย และซูแปร์ตาซากังดีดูดึออลีไวรา 1 สมัย เขาติดทีมชาติโปรตุเกส เข้าร่วมฟุตบอลโลก 2 สมัย และลงเล่นรวม 14 นัด
หลังจากเลิกเล่นในปี 2017 เขาก็เริ่มอาชีพผู้ฝึกกับกาซาปียา ในปี 2018 ก่อนที่จะลาออกในปีเดียวกัน ท่ามกลางข้อพิพาทกับสหพันธ์ฟุตบอลโปรตุเกส เขาได้รับการแต่งตั้งให้เป็นหัวหน้าผู้ฝึกให้กับทีมบรากา เบ ก่อนที่จะรับหน้าที่คุมทีมชุดใหญ่ ในเดือนธันวาคม 2019 และคว้าแชมป์ลีกคัพ ฤดูกาล 2019–20
ในเดือนมีนาคม 2020 อามูริงได้รับแต่งตั้งเป็นผู้จัดการทีมสปอร์ติงลิสบอน ด้วยค่าตัวมูลค่า 10 ล้านยูโร  (8.65 ล้านปอนด์) กลายเป็นผู้จัดการทีมที่มีค่าตัวแพงที่สุดเป็นอันดับ 3 ในประวัติศาสตร์ เขาพาสโมสรคว้าแชมป์ได้ทั้งลีกคัพ และปรีไมราลีกา เป็นการยุติการรอคอยแชมป์ลีกสูงสุดมานานถึง 19 ปีของลิสบอน ความสำเร็จเหล่านี้ทำให้เขาได้รับรางวัลผู้จัดการทีมแห่งปีของปรีไมราลีกา ประจำฤดูกาล 2020–21 ต่อมาเขาพาทีมคว้าแชมป์ปรีไมราลีกาอีกครั้งในฤดูกาล 2023–24 รวมทั้งรับรางวัลผู้จัดการทีมแห่งปีเป็นครั้งที่สอง เขาอำลาสโมสรเพื่อรับตำแหน่งหัวหน้าผู้ฝึกสอนให้แก่แมนเชสเตอร์ยูไนเต็ดใน ค.ศ. 2024
ระดับสโมสร > บึลึเน็งซึช

อามูริงเกิดในลิสบอน เขาลงประเดิมสนามในปรีไมราลีกา เมื่อวันที่ 14 ธันวาคม ค.ศ. 2003 โดยลงเล่นหนึ่งนาทีให้กับบึลึเน็งซึช สโมสรในบ้านเกิดของเขาในนัดที่เปิดบ้านชนะอัลแวร์กา 2–0 ตั้งแต่ฤดูกาล 2005–06 เป็นต้นมา เขาได้กลายเป็นผู้เล่นตัวจริงของทีม
ในฤดูกาล 2007–08 อามูริงลงสนามเป็นตัวจริง 28 จากทั้งหมด 29 นัดในลีก (ลงเล่น 2,491 นาที) และช่วยให้ทีมจบฤดูกาลในอันดับที่ 8
ระดับสโมสร > ไบฟีกา

ในช่วงปลายเดือนเมษายน ค.ศ. 2008 อามูริงได้เซ็นสัญญาระยะเวลาสี่ปีกับไบฟีกาหลังจากสัญญาของเขากับบึลึเน็งซึชหมดลง ในช่วงฤดูกาลแรก เขาได้ลงเล่นเป็นตัวจริงอย่างสม่ำเสมอ โดยยิงประตูแรกได้เมื่อวันที่ 23 พฤศจิกายน ในเกมเยือนที่เอาชนะ Académica de Coimbra 2–0
อย่างไรก็ตามการเข้ามาของผู้เล่นใหม่อย่างฆาบิ การ์ซิอา และรามีริส ทำให้อามูริงลงเล่นน้อยลงในฤดูกาล 2009–10 แต่ยังคงมีบทบาทสำคัญในการพาทีมคว้าแชมป์ลีกและลีกคัพ หลังจากที่ไม่ได้ลงสนามมานานห้าปี เมื่อมีสภาพร่างกายฟิตสมบูรณ์ เขาก็ได้กลับมาลงเล่นเป็นตัวจริงอีกครั้งโดยผู้จัดการทีมฌอร์ฌึ ฌึซุช ในฤดูกาล 2010–11 อย่างไรก็ตาม ในวันที่ 19 มกราคม ค.ศ. 2011 หลังจากเข้ารับการผ่าตัดหัวเข่าทั้งสองข้าง เขาก็ต้องพักรักษาตัวเป็นเวลาหลายเดือน
ในช่วงต้นเดือนตุลาคม ค.ศ. 2011 ขณะรับใช้ทีมชาติ อามูริงออกมาวิจารณ์ฌีซุซว่าไบฟีกาลงเล่นเกมส่วนใหญ่โดยไม่มีผู้เล่นโปรตุเกสแม้แต่คนเดียว ในเดือนธันวาคม เขาปฏิเสธที่จะฝึกซ้อมกับผู้เล่นสำรอง – หลังจากวอร์มอัพเป็นเวลาหลายนาทีแต่ก็ไม่ได้ลงเล่น – หลังจากเกมกับริโออาฟเขาถูกดำเนินการทางวินัยโดยสโมสร เมื่อวันที่ 30 มกราคม ค.ศ. 2012 ได้มีการทำสัญญายืมตัวไปบรากาจนถึงเดือนมิถุนายนของปีถัดมา
ในฤดูกาล 2013–14 อามูริงกลับมาที่อิชตาดียูดาลุช และลงเล่น 37 นัดในทุกรายการ ช่วยให้ทีมคว้าทริปเปิลแชมป์อย่างที่ไม่เคยมีมาก่อนในลีก เอฟเอคัพ และลีกคัพ ในช่วงเริ่มต้นฤดูกาลถัดมา เขาได้ลงเล่นครบ 120 นาทีช่วยให้ทีมเอาชนะรีอูอาวึในซูแปร์ตาซากังดีดูดึออลีไวรา ส่งผลให้ทีมคว้าแชมป์ไปได้เป็นสมัยที่ 4 ในปี 2014 อย่างไรก็ตามในวันที่ 24 สิงหาคม เขาได้รับบาดเจ็บหนักขณะลงเล่นบนสนามหญ้าเทียมของเบาวิสตา โดยในวันถัดมามีข่าวว่าเขาได้รับบาดเจ็บเอ็นไขว้หน้า เขาต้องพักรักษาตัวจนถึงวันที่ 11 กุมภาพันธ์ ค.ศ. 2015 เมื่อเขาลงเล่นเป็นตัวสำรอง ในเกมที่ทีมเปิดบ้านเอาชนะวิตอเรีย เด เซตูบัล 3–0 ในรอบรองชนะเลิศของลีกคัพ
เมื่อวันที่ 14 สิงหาคม ค.ศ. 2015 อามูริงได้ย้ายไปร่วมทีมอัล-วาคราห์ ในกาตาร์ด้วยสัญญายืมตัวระยะเวลา 1 ฤดูกาล เมื่อวันที่ 4 เมษายน ค.ศ. 2017 หลังจากที่ไม่ได้ลงเล่นมานานกว่าหนึ่งปี อาทิริมในวัยเพียง 32 ปีก็ได้ยกเลิกสัญญากับไบฟีกาและเลิกเล่นฟุตบอลอาชีพอย่างเป็นทางการ
ระดับทีมชาติ

อามูริงลงเล่นให้กับโปรตุเกส ในการแข่งขันฟุตบอลชิงแชมป์แห่งชาติยุโรป รุ่นอายุต่ำกว่า 21 ปี 2007 ที่ประเทศเนเธอร์แลนด์ จากนั้นทีมชาติโปรตุเกสก็พ่ายแพ้ให้กับอิตาลี ในการแข่งขันฟุตบอลในกีฬาโอลิมปิกฤดูร้อนในปีถัดมา ในวันที่ 10 พฤษภาคม ค.ศ. 2010 แม้ว่าจะไม่ได้อยู่ในรายชื่อ 23 ผู้เล่นชุดใหญ่สำหรับฟุตบอลโลก 2010 เขาก็มีชื่ออยู่ในรายชื่อผู้เล่นสำรอง 6 คน ในวันที่ 8 มิถุนายน เขาเข้ามาแทนที่นานีของแมนเชสเตอร์ยูไนเต็ดหลังจากได้รับบาดเจ็บที่กระดูกไหปลาร้า ซึ่งทำให้พลาดการแข่งขันรอบสุดท้ายที่แอฟริกาใต้ เขาลงเล่นให้กับทีมชุดใหญ่เป็นครั้งแรกในวันที่ 15 โดยลงเล่นในช่วงห้านาทีสุดท้ายของเกมรอบแบ่งกลุ่มนัดเปิดสนามเจอกับไอวอรีโคสต์ (0–0) แทนที่ราอุล ไมแรลึช
นอกจากนี้ อามูริงยังได้รับการเลือกจากเปาลู เบ็งตู ผู้จัดการทีมคนใหม่สำหรับฟุตบอลโลกปี 2014 อีกด้วย เขาลงประเดิมสนามในทัวร์นาเมนต์ เมื่อวันที่ 26 มิถุนายน ในเกมรอบแบ่งกลุ่มนัดสุดท้ายกับกานา โดยลงเล่นครบ 90 นาทีในเกมที่ชนะ 2–1 แต่ทีมของเขาตกรอบเพราะผลต่างประตูได้เสีย
รูปแบบการเล่น

รูปแบบการเล่นของอามูริงคล้ายกับเพื่อนร่วมชาติอย่างตียากู เม็งดึช โดยทั้งคู่เล่นตำแหน่งเดียวกันในตำแหน่งกองกลางตัวกลาง ทั้งเกมรับและเกมรุก เขาเล่นเป็นแบ็กขวา หรือปีกได้
อาชีพผู้ฝึกสอน > อาชีพในช่วงเริ่มต้น

ไม่นานหลังจากเลิกเล่น อามูริงก็เข้าร่วมสมาคมฟุตบอลลิสบอนเพื่อรับใบอนุญาตเป็นผู้ฝึกสอน นอกจากนี้ เขายังเข้าเรียนหลักสูตรบัณฑิตศึกษา ในสาขาการศึกษาจิตพลศาสตร์และฝึกงานเป็นเวลาหนึ่งสัปดาห์ภายใต้การดูแลของโชเซ มูรีนโย ผู้จัดการทีมแมนเชสเตอร์ยูไนเต็ดในขณะนั้น
อามูริงเริ่มทำงานเป็นผู้จัดการในฤดูกาล 2018–19 กับทีมกาซาปียาในดิวิชันสาม หลังจากที่แพ้สองเกมแรก เขาจึงประกาศว่าถ้าแพ้เกมที่สามเขาจะลาออก ในการแข่งขันนัดถัดมา เขาเปลี่ยนระบบการเล่นและเล่นระบบหลังสามเป็นครั้งแรก ด้วยระบบใหม่นี้ทำให้ Casa Pia สามารถเดินหน้าสร้างผลงานไร้พ่ายได้ เขายังรู้สึกว่าเขาพบรูปแบบที่ทำให้เขาสามารถจัดการให้ทีมเล่นฟุตบอลตามที่เขาต้องการได้ ในเดือนมกราคม 2019 ทีมถูกหัก 6 แต้ม และเขาถูกห้ามคุมทีมเป็นเวลา 1 ปี หลังจากคุมทีมระหว่างการแข่งขันโดยที่ไม่มีใบอนุญาตผู้ฝึกสอน แม้ว่าการแบนจะถูกยกเลิกในเวลาไม่นานหลังจากนั้น แต่เขาก็ยื่นใบลาออกในเวลาต่อมา
ในวันที่ 20 พฤษภาคม 2019 อามูริงตกลงที่จะกลับมาที่ไบฟีกาในฐานะผู้ฝึกสอนรุ่นอายุไม่เกิน 23 ปี อย่างไรก็ตาม ในเดือนถัดมา หลังจากการประชุมที่สโมสร เขาลาออกจากงานนั้น
อาชีพผู้ฝึกสอน > บรากา

ในช่วงกลางเดือนกันยายน 2019 อามูริงได้รับการแต่งตั้งให้คุมทีมสำรองของบรากาในลีกดิวิชัน 3 โดยชนะ 7 จาก 8 เกมที่คุมทีม สามเดือนต่อมา เขาเข้ามาแทนที่รีการ์ดู ซา ปิงตูที่ถูกปลดออกโดยเข้ามาคุมทีมชุดใหญ่ด้วยสัญญาสองปีครึ่ง ขณะที่ มินโฮโตส อยู่อันดับที่ 8 ของลีกในช่วงเวลาที่เขาเข้ารับตำแหน่ง
ในเกมแรกที่เขาคุมทีมเมื่อวันที่ 4 มกราคม เขาพาทีมเอาชนะ B SAD ไปได้ 7–1 และสามสัปดาห์ต่อมาก็คว้าแชมป์ลีกคัพในการเจอกับโปร์ตูจากประตูชัยในนาทีสุดท้ายของรีการ์ดู ออร์ตา ซึ่งเป็นแชมป์แรกของบรากาในรอบ 4 ปี ในปรีไมราลีกาเมื่อวันที่ 15 กุมภาพันธ์ อามูริงพาบรากาเก็บชัยชนะในเกมเยือนไบฟีกาครั้งแรกในรอบ 65 ปี โดยฌูเวา ปัลยีญาทำประตูเดียวของเกม เขาเสียแต้มแรกในลีกหลังจากบรากาเสมอกับกิล วิเซนเต้ 2–2 ในบ้าน ในช่วงเวลานี้ เขาเก็บชัยชนะได้ 10 จาก 13 นัด โดยบรากาอยู่อันดับที่ 3 ของลีก เขาพาสโมสรแพ้เพียง 2 นัด ในรอบ 16 ทีมสุดท้ายของยูฟ่ายูโรปาลีก ฤดูกาล 2019–20 ที่พบกับเรนเจอส์โดยแพ้ 3–2 ในเลกแรกเมื่อวันที่ 20 กุมภาพันธ์ และแพ้ 0–1 ในเลกที่สองที่บ้านในอีกหนึ่งสัปดาห์ต่อมา
อาชีพผู้ฝึกสอน > สปอร์ติงลิสบอน > ฤดูกาล 2019–20: ฤดูกาลเปิดตัว

อามูริงเข้ามาเป็นผู้จัดการทีมสปอร์ติงลิสบอนเมื่อวันที่ 4 มีนาคม 2020 หลังจากการปลดซิลาสโดยเซ็นสัญญาจนถึงวันที่ 30 มิถุนายน 2023 พร้อมรับเงิน 20 ล้านยูโร  แม้จะมีประสบการณ์ในลีกสูงสุดเพียงสองเดือน แต่สปอร์ติงได้รับเงินเพียง 10 ล้านยูโร  สำหรับค่าตัวของเขาซึ่งเป็นค่าตัวย้ายทีมที่สูงเป็นอันดับสามในประวัติศาสตร์สำหรับผู้จัดการทีม
ในเกมแรกที่เขาคุมทีมเมื่อวันที่ 8 มีนาคม เขาพาทีมคว้าชัยชนะในบ้าน 2–0 เหนือ Desportivo das Aves  ในเกมที่เหลือที่เขารับช่วงต่อ อามูริงชนะไป 6 และเสมอ 3 นัด แต่แพ้ให้กับไบฟีกาใน แดร์บีดึลิชบัว และโปร์ตูในช่วงปลายฤดูกาล โดยนำสปอร์ติงจบอันดับที่ 4 และผ่านเข้ารอบคัดเลือกรอบสามของยูโรปาลีก แม้ว่าพวกเขาจะจบฤดูกาลในลีกได้ แต่อามูริงก็สามารถสร้างเอกลักษณ์ที่สโมสรขาดหายไปได้สำเร็จ แม้ว่าจะมีบรรยากาศที่เป็นพิษที่ค่อย ๆ ก่อตัวขึ้นรอบ ๆ สโมสรตั้งแต่เดือนพฤษภาคม 2018 หลังจากกลุ่มผู้สนับสนุนสโมสรประมาณ 50 คนได้โจมตีผู้เล่นและเจ้าหน้าที่อย่างโหดร้ายในบริเวณสถานที่ฝึกซ้อมของสโมสร
อาชีพผู้ฝึกสอน > สปอร์ติงลิสบอน > ฤดูกาล 2020–21: สปอร์ติงคว้าแชมป์ลีกครั้งแรกในรอบ 19 ปี

ในช่วงตลาดซื้อขายนักเตะฤดูร้อน เฌเรมี มาตีเยอ เลิกเล่นหลังได้รับบาดเจ็บที่หัวเข่าระหว่างการฝึกซ้อมและถูกแทนที่โดยซูแฮร์ เฟดดัล โรดริโก บัตทาญา, มิเกล หลุยส์, ลูเซียโน บิเอตโต, เวนเดล และมาร์โกส อากุญญา ออกจากสโมสร อันโตนิโอ อาดัน ผู้รักษาประตูมากประสบการณ์เข้ามาเป็นผู้รักษาประตูมือหนึ่งคนใหม่ โดยมีการเซ็นสัญญาอื่น ๆ รวมถึงนูนู ซังตุช, บรูโน ตาบาตา, เปโดร ปอร์โร, ฌูเวา มารียู และฌูเวา ปัลยีญา ที่กลับมาจากการยืมตัวที่บรากา เมื่อจบตลาดซื้อขาย สปอร์ติงได้เซ็นสัญญากับเปดรู กงซัลวึช ซึ่งทำผลงานได้น่าประทับใจกับฟามาลิเคาในฤดูกาลก่อน นอกจากการเซ็นสัญญากับผู้เล่นใหม่แล้ว อามูริงยังเลื่อน Daniel Bragança, กงซาลู อีนาซียู, มาเตวช์ นูนึช, นูนู เม็งดึช และ Tiago Tomás ขึ้นสู่ทีมชุดใหญ่
เมื่อวันที่ 23 มกราคม 2021 อามูริงคว้าแชมป์ลีกคัพเป็นสมัยที่สองติดต่อกัน โดยเอาชนะสโมสรเก่าของเขาได้ทั้งเขาและคาร์ลอส คาร์วัลฮัล ผู้จัดการทีมบรากา ต่างถูกส่งตัวขึ้นอัฒจันทร์เนื่องจากมีปากเสียงกัน ในวันที่ 4 มีนาคม เขาได้ต่อสัญญาออกไปอีก 1 ปี โดยมีค่าฉีกสัญญาที่ดีขึ้นเป็น 30  ล้านยูโร หลังจากสร้างสถิติด้วยการไม่แพ้ใครติดต่อกัน 32 นัด รวมถึงชนะบัวอาวิสตา 1–0 ในบ้านเมื่อวันที่ 11 พฤษภาคม เขาพาสโมสรคว้าแชมป์ลีกได้เป็นครั้งแรกในรอบ 19 ปี โดยเปดรู กงซัลวึชจบฤดูกาลในฐานะผู้ทำประตูสูงสุดของลีกด้วยผลงาน 23 ประตูและมีผู้เล่นสปอร์ติง 6 คนได้รับการเสนอชื่อเข้าชิงทีมแห่งปีของปรีไมราลีกา  สปอร์ติ้งแพ้เพียงนัดเดียวในฤดูกาลนี้ โดยแพ้ต่อคู่แข่งอย่างไบฟีกา 4–3 ในแดร์บีดึลิชบัว เมื่อวันที่ 15 พฤษภาคม เมื่อจบฤดูกาล อามูริงได้รับการเสนอชื่อให้เป็นผู้จัดการทีมยอดเยี่ยมประจำเดือนเดือนของปรีไมราลีกาในเดือนเมษายน และผู้จัดการทีมยอดเยี่ยมแห่งปีของปรีไมราลีกา
อาชีพผู้ฝึกสอน > สปอร์ติงลิสบอน > ฤดูกาล 2021–22: ผลงานในถ้วยยุโรปและการลุ้นตำแหน่งแชมป์

ในตลาดซื้อขายช่วงซัมเมอร์ครั้งที่สองของเขา อามูริงได้ระบุถึงพื้นที่แนวรับที่จำเป็นต้องปรับปรุงสำหรับทีม โดยตัวเลือกของเขามีน้อยกว่าคู่แข่งในประเทศของสปอร์ติงส่งผลให้รีการ์ดู เอสไกโอกลับสู่สโมสร ขณะที่มานูเอล อูการ์เต กองกลาง และรูแบน วินาเกร กองหลังก็ได้รับการเซ็นสัญญาเข้ามาด้วยเช่นกัน หลังจากเป็นผู้รักษาประตูสำรองให้กับอันโตนิโอ อาดัน ลุยส์ แม็กซิมิอาโนถูกขายให้กับทีมกรานาดาในลาลิกาของสเปน ซึ่งนำไปสู่การเซ็นสัญญาชูเอา เวอร์จิเนียเข้าสู่ทีม เมื่อจบตลาดซื้อขาย แบ็คซ้ายตัวจริงอย่างนูนู เม็งดึช ถูกปล่อยยืมตัวไปให้กับปารีแซ็ง-แฌร์แม็ง โดยมีปาโบล ซาราเบีย ย้ายสลับมาเล่นให้กับสปอร์ติง
อามูริงเริ่มต้นฤดูกาลที่สองของเขากับสปอร์ติงด้วยการคว้าแชมป์ Supertaça Cândido de Oliveira เมื่อวันที่ 31 กรกฎาคม 2021 ในเกมที่เอาชนะบรากาสโมสรเก่าของเขา 2–1 หลังจากแพ้สองเกมแรกในรอบแบ่งกลุ่มของยูฟ่าแชมเปียนส์ลีก สปอร์ติงก็ชนะอีกสามเกมถัดมา โดยเกมสุดท้ายเมื่อวันที่ 24 พฤศจิกายน พวกเขาเอาชนะโบรุสซีอาดอร์ทมุนท์ 3–1 ในบ้าน ช่วยให้สโมสรผ่านเข้ารอบ 16 ทีมสุดท้ายได้เป็นครั้งแรกนับตั้งแต่ฤดูกาล 2008–09 ในวันที่ 28 พฤศจิกายน อามูริงกลายเป็นผู้จัดการทีมที่ชนะ 50 เกมในปรีไมราลีกาได้เร็วที่สุดหลังจากชนะทอนเดลา 2–0 ในบ้าน เมื่อวันที่ 3 ธันวาคม เขานำทีมไปคว้าชัยชนะครั้งแรกที่อิชตาดียูดาลุชในรอบหกปี หลังจากเอาชนะไบฟีกา 3–1 ในแดร์บีดึลิชบัว
เมื่อวันที่ 29 มกราคม 2022 อามูริงคว้าแชมป์ลีกคัพเป็นสมัยที่สามติดต่อกันด้วยชัยชนะ 2–1 เหนือไบฟีกา สปอร์ติงถูกแมนเชสเตอร์ซิตีเขี่ยตกรอบ 16 ทีมสุดท้ายของแชมเปียนส์ลีกด้วยคะแนนรวม 5–0 ตกรอบเอฟเอคัพโปรตุเกสในรอบรองชนะเลิศโดยแพ้ให้กับโปร์ตู และจบฤดูกาลด้วยคะแนน 85 แต้มเช่นเดียวกับฤดูกาลก่อน แต่ตามหลังโปร์ตูถึง 6 แต้ม
อาชีพผู้ฝึกสอน > สปอร์ติงลิสบอน > ฤดูกาล 2022–23: ความผิดหวังในถ้วยยุโรปและในประเทศ

ความสำเร็จของสปอร์ติงนั้นดึงดูดสโมสรระดับชั้นนำในยุโรปให้มาสนใจนักเตะของพวกเขาอย่างหลีกเลี่ยงไม่ได้ และในช่วงซัมเมอร์นี้ ผู้เล่นหลักอย่างฌูเวา ปัลยีญา และมาเตวช์ นูนึชก็ย้ายออกไปอยู่กับทีมในพรีเมียร์ลีกอย่างฟูลัม และวุลเวอร์แฮมป์ตันวอนเดอเรอส์ตามลำดับ และนูนู เม็งดึช ก็ย้ายไปอยู่กับปารีแซ็ง-แฌร์แม็งแบบถาวร หลังจากยืมตัวมาเป็นเวลา 1 ปี แต่อามูริงก็ปรับทีมได้ แม้ว่าจะเริ่มต้นฤดูกาลใหม่ได้ยากลำบาก รวมถึงการเสมอกับบรากา 3–3 และแพ้ติดต่อกัน 2 นัดให้กับโปร์ตู (3–0) และชาวึช  (2–0) โดยทีมรั้งอยู่ในอันดับที่ 13 ของตาราง อ้างถึงการจากไปของทั้งนูนึชและปัลยีญา เขาอ้างว่า "เขาล้มเหลวในการวางแผน [ช่วงตลาดซื้อขายในช่วงซัมเมอร์] และต้องให้ความสนใจในตอนนี้ ในตลาดนี้ จำเป็นต้องแน่ใจว่า [สปอร์ติ้ง] จะไปในทิศทางใด ไม่ใช่คิดว่า [สปอร์ติ้ง] จะต้องบันทึกทุกอย่างที่เปลี่ยนแปลงไปในแผนหนึ่งปีตอนนี้"
ฟอร์มในลีกของพวกเขาก็ดี และในวันที่ 7 กันยายน สปอร์ติงก็คว้าชัยชนะในเยอรมนีได้เป็นครั้งแรกในประวัติศาสตร์โดยเอาชนะไอน์ทรัคท์ฟรังค์ฟวร์ท แชมป์ยูโรปาลีกฤดูกาลที่ผ่านมา 3–0 ในรอบแบ่งกลุ่มนัดแรกของยูฟ่าแชมเปียนส์ลีก ฤดูกาล 2022–23 ตามมาด้วยชัยชนะเหนือทอตนัมฮอตสเปอร์ในบ้านในเกมนัดถัดมา เกมนัดถัดมามีข้อผิดพลาดจากอันโตนิโอ อาดันและ Ricardo Esgaio ซึ่งทำให้พวกเขาแพ้ให้กับ มาร์แซย์ 4–1 และ 2–0 ตามลำดับ โดย Esgaio โดนโจมตีจากแฟนบอลสโมสรจำนวนมาก ซึ่งทำให้อามูริงออกมาปกป้องเขาโดยกล่าวว่า: "เขาไม่ใช่ผู้เล่นคนโปรดของแฟน ๆ แต่เขาเป็นผู้เล่นคนหนึ่งของผม ตราบใดที่ผมยังอยู่ที่นี่ ผมจะปกป้องเขาให้มากที่สุด เขาจะไม่มีวันถูกผู้จัดการทีมทอดทิ้ง และตราบใดที่ผมยังอยู่ที่นี่ คุณก็ทำอะไรกับ Esgaio ไม่ได้"  ความพ่ายแพ้ทั้ง 2 นัดนั้นตามมาด้วยการตกรอบ 3 ของ Taça de Portugal อย่างเหนือความคาดหมายให้กับ Varzim ซึ่งเป็นทีมจากลีกา 3 หลังจากแพ้ไปอย่างหวุดหวิด 1–0 หลังจากที่แพ้ 2–1 ในบ้านให้กับไอน์ทรัคท์ฟรังค์ฟวร์ทเมื่อวันที่ 1 พฤศจิกายน สปอร์ติงก็จบอันดับที่ 3 ในรอบแบ่งกลุ่มซึ่งทำให้พวกเขาตกลงไปเล่นรอบแบ่งกลุ่มของยูฟ่ายูโรปาลีก
แม้ว่าในลีกผลงานจะไม่ดีแต่อามูริงก็พาสปอร์ติงเข้าชิงชนะเลิศฟุตบอลลีกคัพเป็นครั้งที่สามติดต่อกันและครั้งที่สี่ติดต่อกันของอามูริง โดยแพ้โปร์ตูซึ่งคว้าแชมป์นี้เป็นสมัยแรก 2–0 ที่เมืองไลรีอา ไม่นานหลังจากนั้น สโมสรยังได้ประกาศข่าวการย้ายทีมของเปโดร ปอร์โรไปยังทอตนัมฮอตสเปอร์ในวันที่ 31 มกราคม 2023 ซึ่งเป็นวันสุดท้ายของช่วงตลาดซื้อขายนักเตะฤดูหนาว ในยูโรปาลีก อามูริงพาสปอร์ติงเข้าสู่รอบก่อนรองชนะเลิศหลังจากชนะจุดโทษเหนืออาร์เซนอล ซึ่งเป็นเต็งหนึ่งได้อย่างเหนือความคาดหมาย หลังจากเสมอด้วยคะแนนรวม 3–3 ที่ลอนดอน พวกเขาตกรอบในรอบรองชนะเลิศ หลังจากแพ้ให้กับยูเวนตุสด้วยคะแนนรวม 2–1 ในบ้าน หลังจากเสมอกับไบฟีกา 2–2 ในบ้านในปรีไมราลีกา แม้จะนำไปก่อน 2-0 ในครึ่งแรกทำให้สปอร์ติงพลาดโควตาแชมเปียนส์ลีก และได้สิทธิ์ไปเล่นยูโรปาลีกแทนหลังจบอันดับ 4 หลังจากล้มเหลวในการผ่านเข้ารอบแชมเปียนส์ลีก เขายอมรับว่าตำแหน่งของเขามีความเสี่ยง แม้ว่าจะได้รับความไว้วางใจจากประธานสโมสรซึ่งยกย่องให้เขาเป็น "หนึ่งในผู้ฝึกที่ดีที่สุดในโลก" โดยอ้างถึงการวางแผนฤดูกาลที่ไม่ดี โดยเฉพาะการเสียมาเตวช์ นูนึชไปให้กับวุลเวอร์แฮมป์ตันวอนเดอเรอส์เป็นปัจจัยหนึ่งที่ทำให้เป้าหมายของทีมล้มเหลว
อาชีพผู้ฝึกสอน > สปอร์ติงลิสบอน > ฤดูกาล 2023–24: แชมป์ลีกสมัยที่สอง

ในช่วงตลาดซื้อขายนักเตะซัมเมอร์ปี 2023 สปอร์ติงได้ทำลายสถิติการซื้อขายนักเตะของสโมสรด้วยการเซ็นสัญญากับวิคตอร์ ยอเกเรสกองหน้าของคอเวนทรีซิตีด้วยค่าตัว 20 ล้านยูโร  เมื่อวันที่ 12 สิงหาคม สปอร์ติงเปิดตัวฤดูกาล 2023–24 ด้วยชัยชนะ 3–2 ในลีกที่บ้านต่อวิเซล่า โดยยอเกเรสที่มีค่าตัวเป็นสถิติของสปอร์ติงทำได้สองประตู ทีมของอามูริงแพ้ให้กับไบฟีกาในศึกแดร์บีดึลิชบัวด้วยประตูในช่วงทดเวลาบาดเจ็บสองลูกเมื่อวันที่ 12 พฤศจิกายน หลังจากที่สปอร์ติงขึ้นนำ 1–0 ในช่วงพักครึ่งจากประตูของวิคตอร์ ยอเกเรส แม้ว่าทีมเยือนจะเหลือผู้เล่นเพียง 10 คนเกือบตลอดทั้งครึ่งหลังก็ตาม แต่ในวันที่ 18 ธันวาคม สปอร์ติงของอาโมริมเอาชนะโปร์ตูที่สนามกีฬาฌูแซ อัลวาลาดึ ด้วยคะแนน 2–0 โดยได้ประตูจากยอเกเรส และเปดรู กงซัลวึช สิ้นสุดการไร้ชัยชนะแปดเกมติดต่อกันของสปอร์ติงกับโปร์ตูในปรีไมราลีกา ชัยชนะครั้งนี้ยังส่งผลให้สปอร์ติงแซงหน้าคู่แข่งอย่างไบฟีกาขึ้นไปเป็นจ่าฝูงอีกด้วย
อามูริงพาสปอร์ติงคว้าชัยชนะในปรีไมราลีกาด้วยคะแนนห่างมากที่สุดตั้งแต่ปี 2018 หลังจากถล่ม คาซ่า เปีย 8–0 ซึ่งเป็นชัยชนะนัดที่สองของฤดูกาล โดยเป็นคะแนนเดียวกันกับที่ยิงใส่ดูมิเอนเซ่ในตาซาดึปูร์ตูกัลในช่วงต้นฤดูกาล ในช่วงหลายเดือนต่อมา อามูริงตกเป็นข่าวอย่างหนักว่าจะเข้ามารับตำแหน่งผู้จัดการทีมคนใหม่ของสโมสรลิเวอร์พูลต่อจากเยือร์เกิน คล็อพ ผู้จัดการทีมที่ทำหน้าที่มายาวนาน และเมื่อชาบี อาลอนโซ อดีตนักเตะขวัญใจของลิเวอร์พูลประกาศว่าเขาจะอยู่กับไบเออร์ เลเวอร์คูเซนต่อไป ทำให้อาทิริมได้รับความสนใจจากสื่อมวลชน ในวันที่ 2 เมษายน 2024 อามูริงนำสปอร์ติงเข้าสู่รอบชิงชนะเลิศของ Taça de Portugal โดยเสมอกับไบฟีกา 2–2 ส่งผลให้ชนะด้วยคะแนนรวม 4–3 และสปอร์ติงสามารถเอาชนะในบ้านด้วยคะแนน 2–1 ในช่วงทดเวลาบาดเจ็บในลีกในอีกสี่วันต่อมา ทำให้พวกเขายังเป็นจ่าฝูงต่อไป
ไม่นานหลังจากนั้น อามูริงก็เดินทางไปลอนดอนเพื่อเจรจากับเวสต์แฮม ยูไนเต็ดเพื่อเข้ามารับหน้าที่ผู้จัดการทีมคนใหม่ในฤดูกาลหน้า แทนที่เดวิด มอยส์ ผู้จัดการทีมคนปัจจุบันที่เตรียมจะลาออก อย่างไรก็ตาม อามูริงปฏิเสธข้อเสนอดังกล่าว และก่อนเกมลีกที่สำคัญกับโปร์ตู เขาได้ออกมาขอโทษต่อสาธารณชนสำหรับการเดินทางดังกล่าวโดยถือว่าเป็นความผิดพลาดและเป็นช่วงเวลาที่ไม่เหมาะสม การแข่งขันกับโปร์ตูเมื่อวันที่ 29 เมษายน จบลงด้วยผลเสมอ 2–2 โดยสปอร์ติงตามหลัง 2 ประตูในครึ่งแรก และวิคเตอร์ ยอเกเรส ยิงได้ 2 ประตูในนาทีที่ 87 และ 88 เมื่อวันที่ 5 พฤษภาคม สปอร์ติงลิสบอนสามารถคว้าแชมป์ปรีไมราลีกาสมัยที่ 20 ได้สำเร็จทางทฤษฎี และแชมป์สมัยที่สองภายใต้การคุมทีมของอามูริง หลังจากที่ไบฟีกาพ่ายต่อฟามาลิเกา หลังจากนั้น ในระหว่างการฉลองแชมป์ของสโมสร อามูริงยืนยันว่าเขาจะทำหน้าที่เป็นผู้จัดการทีมสปอร์ติงต่อไปในฤดูกาลหน้า ใน Taça de Portugal รอบชิงชนะเลิศเมื่อวันที่ 26 พฤษภาคม สปอร์ติงพ่ายโปร์ตู 2–1 ในช่วงต่อเวลาพิเศษ